હાલ તો ઓફીસ વેર અને ઘર માટે પણ કુર્તીનો ક્રેઝ વધુ ચાલી રહ્યો છે. તો જો આખો બાંધણીનો ડ્રેસ ન લેવો હોય તો તમે માત્ર કુર્તી પણ સ્ટીચ કરાવી શકો છો. બાંધણીનું કાપડ લઇને સ્ટીચ કરાવી મેચીંગ લેગિંગ્સ માર્કેટમાંથી ખરીદી લો તો તમારે એક પેર રેડી થઇ જશે. સીમ્પલ બાંધણીના કાપડમાંથી કુર્તી રેડી કરી એમાં મિરર વર્ક અથવા તો કચ્છી ડીઝાઇન કરાવશો તો એ પણ હેવી લુક આપશે. ઓફીસ વેર માટે કુર્તી સિવાય જીન્સ પર પહેરવા માટે બાંધણીનું શોર્ટ ટોપ પણ સ્ટીચ કરાવશો તો વેસ્ટર્ન સાથે ટ્રેડીશનલ લુક પણ આપશે. પ્લેન કાપડનો કોલરવાળો કુર્તો સીવડાવી કોલરમાં બાંધણી અથવા તો લહેરિયાનું કાપડ નાખી એક અલગ લુક આપી શકાય. ઇન્ડિયન ફેબ્રિક લઇ ઇન્ડો વેસ્ટર્ન વેરમાં ઉપયોગ કરવો. પ્લેન કુર્તી પર લહેરિયા અથવા બાંધણીનો ડીઝાઇનર પ્લાઝો પહેરવાથી એક અલગ જ લુક આવશે. અથવા તમે પ્લેન કુર્તી અને પ્લાઝો ઉપર બાંધણીનો શિફોન અથવા તો સિલ્કનો દુપટ્ટો ખૂબ સરસ લાગશે.